b'\n_START_ARTICLE_\nGyvelm\xc3\xa5ler\n_START_SECTION_\nUtseende\n_START_PARAGRAPH_\nEn middelsstor (vingespenn 30 \xe2\x80\x93 37 mm), slank, gr\xc3\xa5 m\xc3\xa5ler. Forvingen er tilspisset og n\xc3\xa6rmest oval p\xc3\xa5 formen, ulikt andre m\xc3\xa5lere men det kan ligne p\xc3\xa5 mange sm\xc3\xa5sommerfugler (men disse er vanligvis mye mindre). Arten hviler med vingene taklagde over kroppen, noe som ogs\xc3\xa5 er ganske uvanlig for m\xc3\xa5lere. Forvingen har en bred, hvit lengdestrek omtrent midt i vingen i den ytre halvdelen, rett foran og bak denne er det vanligvis tydelige svarte lengdeflekker. Bakvingen er skinnende silkehvit. Larven er lang og tynn, praktisk talt naken, gr\xc3\xb8nn eller gul, ofte med en svart ryggstripe p\xc3\xa5 de bakerste kroppsleddene.\n_START_SECTION_\nLevevis\n_START_PARAGRAPH_\nLarvene lever p\xc3\xa5 gyvel (Cytisus scoparius) og man kan treffe arten der denne busken vokser. De voksne m\xc3\xa5lerne flyr i september \xe2\x80\x93 oktober og arten overvintrer som egg.\n_START_SECTION_\nUtbredelse\n_START_PARAGRAPH_\nArten forekommer i den vestlige delen av Europa og ogs\xc3\xa5 i Nord-Afrika._NEWLINE_I Norge er arten bare funnet fire ganger, i \xc3\x98stfold, Akershus og Aust-Agder og dessuten p\xc3\xa5 Oster\xc3\xb8y i Hordaland.'